Bámulatos sikert ért el az Inter és a Bayern a vébén
A világbajnoki döntőhöz nekik is közük van.
Az Internazionale és a Bayern München csapatából 1982 óta minden alkalommal szerepelt legalább egy-egy játékos a világbajnokság döntőjében, és ez a sorozat vasárnap a moszkvai fináléban is folytatódik.

Az ESPN csütörtökön felidézte, hogy az olasz válogatott ki sem jutott az oroszországi tornára, a németek pedig történetük során először búcsúztak a csoportkört követően ‒ ráadásul címvédőként ‒, ennek ellenére mindkét klubcsapat képviselteti magát a döntőben.

A horvát válogatott két játékosa, Ivan Perisic és Marcelo Brozovic az Inter, a francia csapat középpályása, Corentin Tolisso pedig a Bayern színeiben szerepel.

Két német futballista, Karl-Heinz Rummenigge és Lothar Matthäus mindkét klubcsapat képviseletében játszott vébédöntőt.

A Franciaország‒Horvátország finálé vasárnap – magyar idő szerint – 17 órakor kezdődik Moszkvában.

Inter- és Bayern-játékosok a világbajnoki döntőben, 1982 óta:

Internazionale:
1982: Giuseppe Bergomi, Gabriele Oriali, Alessandro Altobelli (olaszok)
1986: Karl-Heinz Rummenigge (német)
1990: Andreas Brehme, Jürgen Klinsmann, Lothar Matthäus (németek)
1994: Nicola Berti (olasz)
1998: Youri Djorkaeff (francia) és Ronaldo Nazário (brazil)
2002: Ronaldo Nazário
2006: Marco Materazzi és Fabio Grosso (olaszok)
2010: Wesley Sneijder (holland)
2014: Rodrigo Palacio (argentin)
2018: Ivan Perisic és Marcelo Brozovic (horvátok)

Bayern München:
1982: Paul Breitner, Wolfgang Dremmler, Rummenigge (németek)
1986: Norbert Eder, Dieter Hoeness, Matthäus (németek)
1990: Stefan Reuter, Jürgen Kohler, Klaus Augenthaler (németek)
1994: Jorginho (brazil)
1998: Bixente Lizarazu (francia)
2002: Oliver Kahn, Thomas Linke, Jens Jeremies, Carsten Jancker (németek)
2006: William Sagnol (francia)
2010: Mark van Bommel, Arjen Robben (hollandok)
2014: Manuel Neuer, Bastian Schweinsteiger, Thomas Müller, Philipp Lahm, Toni Kroos, Mario Götze, Jérome Boateng (németek)
2018: Corentin Tolisso (francia)

nyitókép: FRANK HOERMANN / SVEN SIMON / SVEN SIMON / DPA
Nemzetközi foci